Temeljem članka 55a. stavak 2. točka 16. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20. i 2/21.) i članka 14. i 28. točka b. stavak 4. Odluke o izvršavanju Proračuna Osječko-baranjske županije za 2021. godinu ("Županijski glasnik" broj 14/20., 4/21. i 13/21.), a u svezi s točkom I. Plana dodjele potpora iz Proračuna Osječko-baranjske županije u 2021. godini ("Županijski glasnik" broj 15/20., 2/21., 3/21., 4/21., 6/21., 8/21. i 12/21.), Osječko-baranjska županija objavljuje

J A V N I   P O Z I V

za sufinanciranje projekata sanacije, obnove 

ili izgradnje sakralnih objekata

na području Osječko-baranjske županije

u 2021. godini

I.
Predmet javnog poziva

Predmet ovog Javnog poziva su projekti kojima se sufinancira sanacija, obnova ili izgradnja sakralnih objekata na području Osječko-baranjske županije u 2021. godini, koje prijavitelji predlažu temeljem ovog Javnog poziva. 

U svrhu zadovoljenja potrebe stanovništva za duhovnim životom, kao i potreba očuvanja baštine oštećene uslijed djelovanja vremena, ratnih razaranja i drugih uzroka, u Proračunu Osječko-baranjske županije za 2021. godinu planirana su financijska sredstva za sufinanciranje sanacije, obnove ili izgradnje sakralnih objekata na području Osječko-baranjske županije.

II.
Opći uvjeti za podnošenje prijava

Pravo predlaganja projekata za dodjelu donacija kojima se sufinanciraju projekti sanacije, obnove ili izgradnje sakralnih objekata na području Osječko-baranjske županije u 2021. godini imaju vjerske zajednice koje ispunjavaju slijedeće uvjete:

· da su upisane u Evidenciju vjerskih zajednica u Republici Hrvatskoj,

· da je registrirano područje djelovanja Osječko-baranjska županija,

· da  vode transparentno financijsko poslovanje

· da uredno ispunjavaju obveze plaćanja poreza i doprinosa te druga davanja prema Državi i Proračunu Županije i

· da se objekt za kojeg je zatražena sanacija, obnova ili izgradnja nalazi na području Osječko-baranjske županije.

III.
Financijska sredstva 

U Proračunu Osječko-baranjske županije za 2021. godinu planirana su financijska sredstva za sufinanciranje sanacije, obnove ili izgradnje sakralnih objekata na području Osječko-baranjske županije za ovaj Javni poziv u visini od 100.000,00 kuna.

Najniži iznos donacije je 3.000,00 kuna.

Najviši iznos donacije je 30.000,00 kuna.

IV.
Podnošenje prijave

Ovaj Javni poziv se objavljuje na internetskim stranicama Osječko-baranjske županije: www.obz.hr. 

Prijedlozi projekata pripremljeni u skladu s ovim Javnim pozivom dostavljaju se poštom ili osobno na adresu:

Upravni odjel za gospodarstvo  

Osječko-baranjske županije

Županijska 4

31000 Osijek

s naznakom

"za sufinanciranje projekata sanacije, obnove ili izgradnje

sakralnih objekata na području Osječko-baranjske županije

u 2021. godini"

Rok za dostavu prijedloga projekata je do 13. prosinca 2021. godine.

Prijedlozi projekata moraju biti prijavljeni na propisanim Obrascima koji moraju biti ispunjeni elektronski.

Obrasce je moguće preuzeti na internetskim stranicama Osječko-baranjske županije,  www.obz.hr . Ukoliko prijavitelj ima više projekata, svaki projekt prijavljuje na posebnom Obrascu.

V.
Odlučivanje o prijavama

Nakon razmatranja i vrednovanja svih podnesenih Prijedloga projekata koji ispunjavaju potrebne uvjete ovog Javnog poziva, Povjerenstvo za dodjelu donacija vjerskim zajednicama na području Osječko-baranjske županije za 2021. godine pripremit će Prijedlog rasporeda sredstava. Akt o odobrenju sredstava donosi Župan na temelju prethodno navedenog Prijedloga Povjerenstva. Plan dodjele potpora bit će objavljen na internetskoj stranici Osječko-baranjske županije.

VI.
Korištenje odobrene donacije

S korisnikom donacije zaključuje se Ugovor kojim se uređuju međusobna prava i obveze korisnika i Osječko-baranjske županije.

Odobrena sredstva korisnik donacije može koristiti isključivo za provedbu aktivnosti sanacije, obnove ili izgradnje sakralnih objekata prema prijavi na Javni poziv te je o tome u obvezi dostaviti Upravnom odjelu za gospodarstvo izvješće o utrošenim sredstvima na utvrđenom obrascu u roku do godine dana od dana potpisivanja predmetnog ugovora. 

Ukoliko Upravni odjel za gospodarstvo utvrdi da sredstva nisu utrošena ili su utrošena nenamjenski, od korisnika će zatražiti povrat istih, a korisnik je dužan vratiti ih u Proračun Osječko-baranjske županije u roku utvrđenom Ugovorom iz stavka 1. ove točke. 

Korisnik donacije dužan je odobrena sredstva vratiti u Proračun Osječko-baranjske županije i u slučaju odustajanja od projekta za koji su sredstva odobrena.

